1997-yilgi bahorgi dala ishlarini o‘tkazishga doir birinchi navbatdagi chora-tadbirlar to‘g‘risida

1997-yil hosili uchun bahorgi dala ishlarini o‘z vaqtida va sifatli o‘tkazish maqsadida Vazirlar Mahkamasi qaror qiladi:
 1. O‘zbekiston Respublikasi Qishloq va suv xo‘jaligi vazirligi, “O‘zqishloqxo‘jalikta’minottuzatish” davlat-kooperativ qo‘mitasi, “O‘zmevasabzavotuzumsanoat” va “O‘zgo‘shtsutsanoat” uyushmalari, O‘zbekiston Qishloq xo‘jaligi ilmiy-ishlab chiqarish markazi, Qoraqalpog‘iston Respublikasi Vazirlar Kengashi, viloyatlar va tumanlar hokimliklari texnikani ekish mavsumiga 25-martdan kechiktirmay tayyorlab qo‘yish, shu yil 20-aprelgacha asosiy maydonlarda chigit ekishni tugallash, 5-maygacha esa ko‘chatni to‘liq undirib olish uchun yerlarni tayyorlash yuzasidan barcha ishlarni bajarish bo‘yicha zarur tashkiliy-iqtisodiy chora-tadbirlarni amalga oshirsinlar.
 O‘zbekiston Respublikasi Qishloq va suv xo‘jaligi vazirligi tomonidan ishlab chiqilgan hamda Qoraqalpog‘iston Respublikasi Vazirlar Kengashi va viloyatlar hokimliklari bilan kelishilgan chigit ekish jadvali 1-ilovaga muvofiq tasdiqlansin.
 O‘zbekiston Respublikasi Qishloq va suv xo‘jaligi vazirligi har besh kunda jadvalning qanday bajarilayotganligi to‘g‘risida Vazirlar Mahkamasiga axborot bersin.
 2. “O‘zqishloqxo‘jalikta’minottuzatish” davlat-kooperativ qo‘mitasi qishloq xo‘jalik korxonalariga zarur ehtiyot qismlar, uzellar va qishloq ho‘jalik texnikasiga agregatlar jamlanishi va o‘z vaqtida yetkazib berilishini tashkil etsin, ularni import bo‘yicha olib kelishga alohida e’tibor bersin.
 3. O‘zbekiston Respublikasi Qishloq va so‘v xo‘jaligi vazirligi, “O‘zdavpaxtasanoatsotish” uyushmasi qishloq xo‘jalik korxonalarini yuqori sifatli urug‘lik va ekish materiali bilan ta’minlasinlar, tuksizlantirilgan chigit va paxtani plyonka ostiga ekish uchun dalalarni tayyorlashni alohida nazorat ostiga olsinlar. Kuzgi boshoqli don ekinlarini o‘z vaqtida oziqlantirish, sug‘orish va ularga ishlov berish yuzasidan qo‘shimcha chora-tadbirlar ko‘rsinlar.
 8. Mazkur qarorning bajarilishini nazorat qilish O‘zbekiston Respublikasi Bosh vazirining birinchi o‘rinbosari Q. G‘. Obidov zimmasiga yuklansin.